kardosdrur/scandi-wiki huggingface dataset:
Timemodellen

Timemodellen var en vision for det fremtidige danske jernbanenet, der oprindeligt blev foreslået af 6-by-samarbejdet. Modellen indebærer, at rejsetiden mellem Danmarks største byer reduceres, så der vil være en times rejsetid København-Odense, Odense-Aarhus og Aarhus-Aalborg. Senere forestilles modellen udvidet til andre større danske byer som Esbjerg, Herning og Sønderborg. En rejsetid på præcis en time vil gøre det muligt, at togenes afgangstider i de fire største byer er på faste minuttal.

Politisk opbakning 
Visionen om en times rejsetid har hidtil haft bred politisk opbakning. Den oprindelige model er fremsat af kommuner med borgmestre fra både Socialdemokraterne, Konservative og Venstre. I SFs trafikpolitiske vision er en times rejsetid også en af grundstammerne. Modellen er også nævnt sammen med det nye signalsystem i trafikaftalen En grøn transportpolitik fra januar 2009, der er indgået mellem samtlige Folketingets partier med undtagelse af Enhedslisten. Endelig anbefales timemodellen i Infrastrukturkommissionens rapport.

Den 1. marts 2013 præsenterede regeringen en togfond på 27,5 mia. kr. finansieret af indtægter fra udvinding af nordsøolie. Fonden skal finansiere infrastruktur, der muliggør timemodellen og elektrificering af jernbanenettet.

SVM-Regering 
"Forliget om Togfonden: Den nye regering (SVM) har taget livet af timemodellen, der skulle nedbringe køretiden med tog mellem landets største byer til en time, som der ellers var lagt op til i forliget om Togfonden. Derudover vil de droppe bro- eller tunnelforbindelsen over Vejle Fjord."

Investeringer 
For at gennemføre timemodellen er store investeringer nødvendige, da hastigheden skal sættes op til 200 km/t på mange strækninger. Den vedtagne udskiftning af hele signalsystemet er en vigtig forudsætning for dette, da det nuværende system ikke kan håndtere så høje hastigheder. Oprindelig var de nye IC4 ligeledes en forudsætning, da de nuværende IC3-tog har en maksimal hastighed på 180 km/t, men Togfonden DK gør timemodellen uafhængig af de dieseldrevne IC4-tog. Den vedtagne nybygningsløsning mellem København og Ringsted er også nødvendig, da den nuværende strækning via Roskilde er så stærkt trafikeret, at hastigheden ikke kan forøges; den nye strækning er desuden kortere, hvilket også reducerer rejsetiden.

Andre nødvendige tiltag er genopretning af banen over Fyn samt sporene mellem Aalborg og Århus for at øge hastigheden på disse strækninger. Der er afsat knapt en milliard kroner til disse projekter, og de forventes gennemført inden 2020.

Strækningen mellem Odense og Aarhus er teknisk udfordrende og omkostningstung og er foreløbigt udskudt til efter 2020. Der er flere forslag til, hvordan målet kan nås, bl.a. har en kombineret jernbane- og motorvejsbro mellem Bogense på Fyn og Juelsminde i Østjylland været foreslået. Andre forslag omfatter baneudretninger på den den eksisterende jernbane eventuelt kombineret med en ny linjeføring mellem Fredericia og Horsens, måske over Vejle Fjord.

Se også 
 Gode Tog til Alle
 Togfonden DK

Kilder 

Jernbanetransport i Danmark
Transportpolitik i Danmark
Comes

Comes (lat., af con+eo, går med, ledsager; flertal comites)
kaldtes hos romerne oprindelig medlemmer af
statholderens følge (cohors), når han drog til sin
provins.

I kejsertiden blev det fast skik, at
kejseren på rejser medtog et vist antal
højtstående venner som en art råd, især ved
retslige afgørelser (comites augusti); de fik
løn, og stillingen blev efterhånden fastere, så
at der heraf udviklede sig et også i Rom
fungerende statsråd (consistorium). Tillige blev comes
fast benævnelse dels på et par af ministrene:
comes sacrarum largitionum (finansminister), comes rei privatae
(domæneminister), dels på visse højere
embedsmænd, både civile og militære (comes stabuli,
den kejserlige staldmester, osv.) af en
bestemt rang; titlen blev også givet til udtjente
embedsmænd.

Af den romerske brug af ordet har den
middelalderlige betydning greve udviklet sig.

Anden betydning
I en fuga kan motivet "flygte" fra stemme til stemme: fra dux (fører) til comes ("følgesvend")

Kilde 
 Opslag af professor A.B. Drachmann (1860-1935) i Salmonsen (Salmonsens Konversationsleksikon, 2. udgave, bd. 5, s. 151)

Titler
Romerriget
Skovstrup (Aalborg Kommune)

Skovstrup er en landsby i det nordlige Himmerland med 39 indbyggere (2008). Skovstrup er beliggende nær Romdrup Å fem kilometer sydøst for Gistrup, syv kilometer sydøst for Aalborg Universitetskvarter og 14 kilometer sydøst for Aalborg centrum. Landsbyen hører under Aalborg Kommune og er beliggende i Gunderup Sogn. 

I dag (2009) fungerer landsbyen som soveby for Aalborg. Der er busforbindelse til Aalborg og fire km til dagligvarebutikker. Oprindelig har byen op til 1960-70 haft en række funktioner, der ikke eksisterer i dag: Folkeskole (den største i Gunderup sogn), købmand, smed, sparekasse, ishus, mejeri, kalkgrav og kalkværk. En række af bygningerne findes stadig. Af de oprindelige syv gårde drives kun to i dag som landbrug. Skovstrup er en del af et kulturhistorisk interesseområde.

Landskabet 
Skovstrup er en karakteristisk randlandsby, anlagt og beliggende på overgangen mellem det højtliggende, dyrkbare morænelandskab og den lavtliggende eng, her hævet havbund fra stenalderhavet. Den gamle kystskrænt samt en ø i stenalderhavet er væsentlige elementer i byens landskab. I byens sydlige del skærer en markant erosionsdal sig langt ind i morænelandskabet, med græssede overdrev, kilder og småskove. Dalens vandløb hedder Risbrogrøften, som er tilløb til Romdrup Å.

Trods navnet er der ikke egentlig skov i Skovstrup, men en tæt, langstrakt galleriskov af ask og ahorn på kystskrænten. Engene (Romdrup ådal) er i dag opdyrkede. Landsbyen må antagelig være udflyttet fra nærmeste adelby, Nøvling engang i middelalderens begyndelse.

Referencer 

 Skovstrup i kommuneplan for Aalborg Kommune
 Kulturhistorien i Nordjylland 

Lokaliteter i Aalborg Kommune
Regionalverband Saarbrücken

Regionalverband Saarbrücken er et kommunalt administrativt samarbejde i den sydligste del af den tyske delstat Saarland.  

Den grænser til følgende landkreise: Saarlouis i vest, Neunkirchen i nord og Saarpfalz-Kreis i øst. Den franske grænse og departementet  Moselle grænser op i syd.

Saarbrücken fungere som administrationsby.

Byer og kommuner 
(indbyggere pr. 31. december 2008)

Eksterne henvisninger 

 Regionalverband Saarbrücken's officielle hjemmeside
Dario Argento

Dario Argento (7. september 1940, Rom, Italien) er en kultdyrket, italiensk manuskriptforfatter og filminstruktør, især kendt for sine stilfulde og blodige horrorfilm. Han videreudviklede den såkaldte giallo-genre og er ofte blevet kaldt "den italienske Hitchcock".

Blandt Dario Argento mest populære film er C'era una volta il West / Once Upon a Time in the West (1968), skrevet af Argento og instrueret af Sergio Leone, samt L'uccello dalle piume di cristallo (1970), Profondo rosso (1975), Suspiria (1977), Inferno (1980), Tenebre (1982), Phenomena (1985), Opera (1987) og La sindrome di Stendhal (1996).

Litteratur 
 Thomas Rostock: Dario Argento del 1+2 (Inferno nr. 3+4, 1990)
 Thomas Rostock: Dario Argento interview (Inferno nr. 1, 1992)
 Thomas Rostock: Trauma (Inferno nr. 11, 1994)
 Thomas Rostock: Non Ho Sonno (Absurd nr. 6, 2002)
 Thomas Rostock: Two Evil Eyes dvd-booklet (Another World Entertainment 2008)
 Thomas Rostock: Profondo rosso dvd-booklet (Another World Entertainment 2008)
 Thomas Rostock: Inferno dvd-booklet (Another World Entertainment 2010)

Eksterne henvisninger 

 
 Christian Gosvig Olesen: Argentos mange ansigter (kronik på Uncut.dk) 
 Argento-nyheder på Skræk og Rædsel

Se også 
 Mario Bava
 Lucio Fulci

Filminstruktører fra Italien
Store Solt

Store Solt (dansk) eller Großsolt (tysk) er en landsby og kommune beliggende cirka 10 syd for Flensborg i landskabet Angel i Sydslesvig. Administrativt hører kommunen under Slesvig-Flensborg kreds  i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Hyrup kommunefællesskab (Amt Hürup). Landsbyen er sogneby i Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Geografi 
Til kommunen hører også Bistoft, Bistoftmark (Bistoftfeld), Bistoftskov (Bistoftholz), Bregnegård (Bregengaard), Erholung, Estrup, Estrupmark (Estrupfeld), Frisled (Friesheck), Kloster, Kollerup, Møllebro (Mühlenbrück), Store Solt by, Soltbro (Großsoltbrück), Soltskov (Großsoltholz), Store Solt Vesterskov (Großsoltwesterholz) og Sønderballe (Süderballig) samt koloniststed Ernsthof. Søsterbyen Lille Solt ligger kun få kilometer nord for Store Solt.

Bondeåen (Bondenau) og deres biflod Kilså (Kielstau) løber fra øst mod vest gennem byen og munder ved Ågård i Oversø Sogn ud i Træsøen, hvor Trenen udspringer. Både Bondeåen og Kilsåen har været vandstandsreguleret siden 1925, hvormed Træsøens vandareal formindskes fra 100 hektar til nu 35 hektar. Tæt ved landsbyen lå den lille Arnsø (Arensee),

Historie 
Byens navn dukker for første gang op i skriftlige kilder i 1352. Udtrykket solt mener formentlig salt, men kan derudover også betyde sumpede land. På sønderjysk skrives bynavnet Stor(e) 'Soljt.

Byens romanske kirke stammer fra slutningen af 1100-tallet. Kirketårnet kom først til i 1920.

Kendte 
Den danske sprogmand Eiler Henning Hagerup døde 1863 i Store Solt.
Den danske slægt Tuxen kan føres tilbage til Store Solt.

Eksterne henvisninger 

 Kommune Store Solt

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Bexbach

Bexbach er en by og kommune i Saarland, Tyskland. I 2008 havde kommunen et indbyggertal på 18.457. Byen ligger ved grænsen til delstaten Rheinland-Pfalz og cirka 30 kilometer fra grænsen til Frankrig.

Venskabsbyer 
  Edenkoben – siden 1936
  Goshen, Indiana – siden 1979
  Pornichet – siden 1985

Eksterne links 

 Stadt Bexbach's officielle hjemmeside

Byer i Saarland
Kommuner i Saarland
Kirkel

Kirkel er en kommune i Saarpfalz-Kreis, delstaten Saarland, Tyskland. I 2008 havde kommunen et indbyggertal på 10.105. Den er placeret 8 km syd-øst for Neunkirchen og 20 km øst for Saarbrücken.

Bydele 
 Altstadt (ca. 1820 indbyggere)
 Kirkel-Neuhäusel (ca. 4560)
 Limbach (ca. 3850)

Borgmestre fra 1974 
 1974 – 1981: Ernst Bach SPD
 1981 – 2001: Arno Hussong, SPD
 2001 – 30. juni 2009: Armin Hochlenert, CDU
 fra 1. juli 2009: Frank John, SPD

Eksterne henvisninger 

 Gemeinde Kirkel's officielle hjemmeside

Kommuner i Saarland
Patrick Joseph Lucey

Patrick Joseph Lucey (21. marts 1918 – 10. maj 2014) var medlem af USA's Demokratiske Parti, og var som guvernør i Wisconsin fra 1971 til 1977. I 1977 blev han udpeget til ambassadør i Mexico af Præsident Jimmy Carter, hvilket han var indtil 1979. Han var også uafhængig kandidat til vicepræsidentposten i 1980 hvor John Anderson stillede op som præsidentkandidat uden om de to store partier.

Eksterne henvisninger 
 Biografi på National Governors Associations hjemmeside.
 Patrick J. Lucey  på Dictionary of Wisconsin History, www.wisconsinhistory.org

Personer fra Wisconsin
Guvernører i Wisconsin
Embedsmænd fra USA
Winnie & Karina - The Movie

Winnie & Karina – The Movie er en spin-off comedy film til satire-serien Piger på prøveløsladelse med Winnie og Karina, spillet af Linda P. og Christina Sederqvist. Filmen havde premiere 7. august 2009.

Handling 
Winnie og Karina er endnu på prøveløsladelse og fængselsinspektøren er lettet. Den kristne kanal HKK mangler penge ellers må de lukke. Deres producent Jacob Davantier bestemmer, at de skal have Winnie og Karina på prøveløsladelse der, og det er chefen Bertil Kristensen ikke begejstret for.

Medvirkende 

 Linda P. – Winnie/Gadjü
 Christina Sederqvist – Karina/Zaineb
 Henrik Lykkegaard – Bertil Kristensen
 Petrine Agger – Trisse
 Mette Føns – Julie

Øvrige medvirkende 
 Valdemar R. Dausel – Dennis
 Helle Dolleris – Lone
 Michael Frandsen – Ronni
 Geo – Finn Anderledes
 Fritz Hegner – Sten Forkvaklet
 Bodil Jørgensen – Gerda
 Katrine Ruus Jørgensen – Carla
 Uffe Kristensen – Orla Flemming
 Laura Caroline Kruse – Stephanie
 Thomas Bo Larsen – Buller
 Søren Malling – Jacob Davantier
 Thomas Milton – Herning
 Jeppe Nybroe – Asmus
 Henrik Noél Olesen – Ploven
 Baard Owe – Vidar Vidarson
 Mogens Rex – Politibetjent
 Ole Thestrup – Fængselsinspektør
 Nicolaj Torstensen – Kian
 Alexandre Willaume-Jantzen – Fængselsinspektør

Eksterne henvisninger 
 

Danske film fra 2009
Komediefilm fra Danmark
Homburg (Saar)

Homburg er en administrationsby i Saarpfalz-Kreis, delstaten Saarland, Tyskland. I 2008 havde kommunen et indbyggertal på 43.691.

Universität des Saarlandess medicinske afdeling er placeret på Universitetshospitalet i Homburg. Blandt de største arbejdspladser er Robert Bosch GmbH og Michelins afdelinger i byen. Bryggeriet Karlsberg blev grundlagt her i 1878, og er i dag blandt de største i Tyskland.

Venskabsbyer 
  La Baule-Escoublac – siden 1984
  Ilmenau – siden 1989

Eksterne henvisninger 

 Kreisstadt Homburg's officielle hjemmeside

Byer i Saarland
Jenna Elfman

Jenna Elfman, født Jennifer Mary Butala (30. september 1971) er en amerikansk tv-skuespiller, bedst kendt fra komedieserien Et umage par (eng: Dharma and Greg). Hun er gift med skuespilleren Bodhi Elfman, en nevø til filmkomponisten Danny Elfman.

For sin rolle i Et umage par var hun to gange nomineret til en Emmy Award, for hvilken hun vandt en Golden Globe Award.

Jenna Elfman er medlem af den kontroversielle sekt Scientology.

Tidlige liv 
Elfman blev født Jennifer Mary Butala i Los Angeles, Californien, som den yngste af tre børn, af Sue (Grace) Butala, en husmor, og Richard Wayne Butala.  Hendes fars lillebror, Elfmans onkel, er Tony Butala , forsanger siden 1958 i den amerikanske vokaltrio The Lettermen. Hun er af kroatisk afstamning på hendes fars side , og blev opdraget romersk-katolske. 

Hun havde balletklasser siden en alder af fem, og er Elfman blevet en klassisk uddannet balletdanser. Hun gik i high school på Los Angeles County High School for the Arts (LACHSA). Hun gik i college på California State University, Northridge (CSUN)

Karriere 
Elfman begyndte sin professionelle karriere som danser, der optræder i musikvideoen til "Halo", en sang af Depeche Mode fra albummet Violator, en video, der udelukkende blev medtaget på bandets musikvideo kompilering Strange Too. Hun har også danset i videoen for Chris Isaak i singlen fra 1995 "Somebody's Crying" og turnerede med rockbandet ZZ Top på deres 1994 World Tour som en "Legs Girl".

Efter at have medvirket i en lang række nationale tv-reklamer, især som pigen i Honda reklamerne, der sagde "Regular or Decaf?", havde Elfman hendes første hovedrolleoptræden i kortlivede amerikanske sitcom med titlen Townies på ABC fra 1996 . Selvom showet ikke fangede seerne, det imponerede den kritikere, især Elfman og Lauren Graham. Snart efter, begyndte 20th Century Fox at tale med Elfman om at udvikle sin egen sitcom.  Elfman således startede en femårige periode som Dharma Freedom Finkelstein Montgomery i den amerikanske komedieserie Dharma & Greg på ABC.

Elfman gæstemedvirkede i to episoder af Two and a Half Men i 2004 og en episode af Brothers and Sisters i 2007. Hun havde en gæsteoptræden i den sjette episode af sæson fire af My Name Is Earl.

Elfman medvirkede i CBS komedien Courting Alex i 2006. Hun medvirkede i Accidentally on Purpose for CBS tre år senere under 2009-10 tv-sæsonen.  Showet blev aflyst efter en enkelt (2009-2010) sæson.

Hun dukkede op i en birolle i en spillefilm, Friends with Benefits, stjernespækket med Justin Timberlake og Mila Kunis, udgivet i 2011.

Elfman har spillede med i sæsonfinalen af Shameless den 1. april 2012. 

Hun optræder i en tilbagevendende rolle i sæson 5 af Damages.

Det blev offentliggjort i maj 2012, at Elfman vil spille en fiktiv udgave af første damen i USA i 1600 Penn, en komedieserie der har premiere på NBC i 2012-13 tv-sæsonen.

Filmografi

Film

Tv

Kilder

Eksterne henvisninger 

 Jenna Elfman's official site
 

Tv-skuespillere fra USA
Personer fra Los Angeles
Valencia (provins)

Valencia er en provins i den østlige del af Spanien, centralt i den autonome region Valencia. Den grænser til provinserne Alicante, Albacete, Cuenca, Teruel, Castellón og til Middelhavet. Provinsen dækker et område på 10.763 km².

En del af provinsen, amtet Rincón de Ademuz, ligger som en eksklave mellem provinserne Cuenca og Teruel.

Provinsen har omkring 2,5 millioner indbyggere, og en tredjedel bor i provinshovedstaden Valencia, som også er regionshovedstad. Der er 265 kommuner i provinsen.

Eksterne henvisninger 

 Officiel webside 

Provinser i Spanien
Valencia (region)
Valladolid (provins)

Valladolid er en provins i den nordvestlige del af  Spanien, centralt i den autonome region Castilla y León. Den grænser til provinserne Palencia, Zamora, León, Burgos, Segovia  og Salamanca. Den dækker et område på 8.110 km². 

Provinsen har omkring 720.000 indbyggere og næsten to tredjedele af disse bor i provinshovedstaden Valladolid, som også er regionshovedstad i den autonome region. Der er 225 kommuner i provinsen, men en tredjedel af disse har færre end 1.000 indbyggere.

Eksterne henvisninger 

 Officiel webside

Provinser i Spanien
Castilla y León
Vizcaya

Vizcaya (baskisk: Bizkaia) er et historisk territorium og en provins i Baskerlandet, i det nordlige Spanien. Hovedstaden er Bilbao (Bilbo). Vizcaya er en af de rigeste provinser i Spanien takket være den massive industrialisering i begyndelsen af 1900-tallet. Provinsen har omkring 1,1 millioner indbyggere, og omkring  en tredjedel bor i provinshovedstaden Bilbao og næsten 90 % i storbyområdet der omkring.  

Andre byer i provinsen er Barakaldo, Getxo, Portugalete, Durango, Basauri, Galdakao og Balmaseda. Provinsen har 111 kommuner. 

Vizcaya grænser til provinserne Cantabrien og Burgos i vest, Guipúzcoa i øst og Álava i syd. I nord ligger Biscayabugten. Orduña (Urduña) er en eksklave som hører til Bizkaia og ligger mellem provinserne Alava og Burgos.

Eksterne henvisninger 

 Officiel webside

Provinser i Spanien
Baskerlandet (region i Spanien)
Ugen med Clement

Ugen med Clement er et direkte talkshow med Clement Kjersgaard som vært, der sendes hver lørdag klokken 22.50 på DR2. Showet blev sendt første gang i 19. september 2009. Talkshowet Fredag til Fredag med Clement, som blev sendt hver fredag i foråret 2009 var formmæssigt identisk med Ugen med Clement, og studiet var også indrettet på samme måde. Ugen med Clement handler mest om aktuelle politiske og samfundsorienterede begivenheder, som Clement dels giver en satirisk vinkel og dels debatterer med showets gæster. Gæsterne er oftest kendte ansigter fra den danske politiske scene. Der er sædvaneligvis også en pladeaktuel dansk musiker i studiet. Clement starter hvert program med en satirisk monolog, der ligger sig op af ugens begivenheder. Hvert show varer cirka 40 minutter.

Eksterne henvisninger 
 Ugen med Clement på DRs hjemmeside
 Videoarkiv med Ugen med Clement på podhead.dk 
 Clements monologer på Politiken.tv 

DR-programmer
Hells Angels (flertydig)

Hells Angels eller Hell's Angels har flere betydninger:

 Hells Angels, en motorcykelklub
 Giganternes Kamp, dansk titel på den amerikanske film Hell's Angels fra 1930
 Hell's Angels (militær enhed)
 Hell's Angels (bog)
 Hells Angels on Wheels (film)
Villiers-le-Bel

Villiers-le-Bel er en kommune hvis befolkning primært består af muslimer med algerisk, tunesisk og marokkansk arv. Kommunen ligger i det franske departement Val-d'Oise i de nordlige forstæder til Paris kun 17.4 km fra centrum af Paris.

Eksterne henvisninger 

 Officiel hjemmeside 

Byer i Val-d'Oise
Bridgestone

Bridgestone er en japansk koncern med hovedsæde i Tokyo-forstaden Shinjuku.

Firmaet blev grundlagt som dækproducent i 1931 af Shojiro Ishibashi i byen Kurume. Navnet Bridgestone kommer fra en direkte omskrivning og oversættelse af "ishibashi", som betyder «stone bridge» på japansk. 

Efter 2. verdenskrig startede virksomheden op med produktion af motorcykler ved siden af produktionen af dæk. Konkurrencen fra Honda, Suzuki og Yamaha var dog for hård og man stoppede igen. Bridgestone tjente flere penge på at sælge dæk til dem, og man satsede udelukkede på gummiprodukter efterfølgende. Selskabet er i dag en af verdens 3 største producenter af dæk, i konkurrence med Michelin og Goodyear.

I 1988 overtog man det amerikanske dækfirma Firestone.

Formel 1 
Bridgestone har leveret dæk til Formel 1 teams fra 1997 til 2004, og fra 2007 til 2010. I perioden 1950 – 1975 leverede datterselskabet Firestone dæk til Formel 1.

Eksterne henvisninger 

 Bridgestones officielle hjemmeside

Etableret i 1931
Virksomheder i Tokyo
Fremstillingsvirksomheder fra Japan
Dækproducenter
Anerkendelse

Anerkendelse betyder i en vis forstand en værdsættelse af et selv eller flere selv. Anerkendelse adskiller sig fra erkendelse, der har mere at gøre med en konstatering, og i historisk kontekst også fra begrebet ære, der henviser til en værdsættelse i feudale og hierarkiske samfund.

Begrebet anerkendelse, som først blev behandlet af den tyske teolog og filosof Hegel, har mange betydninger i hverdagssprog, men har har de senere år fået en betydelig plads i samfundsvidenskaberne, særligt sociologien . Indenfor kritisk teori snakker man endda om en "anerkendelsesvending" .

I centrum for den akademiske interesse har særligt været Axel Honneths bidrag med en kritisk teori kaldet "kamp om anerkendelse". Axel Honneth betegner selv sin anerkendelsesteori som en moralsk grammatik. Honneth bygger anerkendelse på Hegels sfærebegreber, familie, det borgerlige samfund og stat. Begrebet anerkendelse anvendes hos Hegel til at kendetegne de sociale mønstre som er de nødvendige forudsætninger for en autonom identitetsdannelse. At fremme denne identitetsdannelse er centralt i det pædagogiske arbejde. Honneth hævder at det er centralt at man får erfaret at egne præstationer og færdigheder er værdifulde for samfundet. I både daginstitutionerne og skolen betragtes anerkendelse som en væsentlig faktor. Honneth ser det moderne civiliserede samfund som stedet hvor borgeren får et større spillerum end tidligere for autonomi og individualitet, det påhviler således i et moderne samfund både daginstitutionerne og skolerne at betragte anerkendelse som væsentlig i forhold til identitetsdannelse, selvrealisering og socialt samspil. 

Begrebet anerkendelse bruges ofte af moralfilosoffer til at undersøge og belyse de bagvedliggende normer for forskellige politiske argumentationer og begivenheder. Eksempler på disse kan være oprindelige folks kamp over retten til at eje deres land (fx ift. Danmarks kolonimagt over Grønland), retten til at muslimske kvinder kan bære hijab, til retten til at gifte sig uanset seksualitet og kønsidentitet. Hegels begreb om anerkendelse, som reaktualiseret af Honneth bliver også kun mere relevant i takt med den øgede globalisering i verden og de globale konflikter eller begivenheder der muliggøres gennem dette.

I dansk kontekst har sociolog Rasmus Willig arbejdet meget med Honneths teori, bl.a. som en del af hans tyske forskningskolloquium, og ved at redigere oversættelserne af hans tekster til dansk.

Litteratur 
 Honneth, Axel (2006): Kamp om anerkendelse - sociale konflikters moralske grammatik. Gyldendal Akademisk. 
 Wind, H.C. (1998): Anerkendelse. Et tema i Hegels og moderne filosofi. Aarhus Universitetsforlag. 
 Fraser, N., & Honneth, A. (2003). Redistribution or recognition?: a political-philosophical exchange. Verso.

Noter 

Filosofi
Socialvidenskabelige begreber